Bybelgenootskap van Suid-Afrika - Bid saam
BID SAAM MET ONS BYBELGENOOTSKAPPE
5 - 11 Julie
Slowenië: Bid dat daar tot ’n vergelyk met die Katolieke Kerk sal kom wat betref die kopiereg van Bybelteks. Bid vir die vertalers wat aan die dinamiese vertaling van die Nuwe Testament werk asook vir die uitbreiding van die traumaberadingprogram.
Serwië: Bid vir die Bybelsaak in hierdie Christelike land. Bid dat God die Bybelgenootskappersoneel se werk om die Woord in geskikte formate aan persone van alle ouderdomme beskikbaar te maak, sal lei.
Kroasië: Bid dat God sal voortgaan om in 2020 Bybelwerk in hierdie land te seën terwyl daar wêreld-wyd chaos heers. Bid dat die Bybelgenootskap steeds die Bybel in geskikte formate aan mense beskikbaar sal maak sodat hulle die lewegewende boodskap van die Woord kan ervaar.
Bosnië-Herzegowina: Bid vir die mense van hierdie land, dat hulle toegang sal hê tot geskikte Bybelhulpmiddels wat hulle harte sal verander.
Laai die kwartaallikse pdf-dokument hier af.